સાધકે પોતે પોતાની લંબાઇ જેટલુ કાચું સૂતર માપી પાંચ વખત વાળીને તેની દિવેટ બનાવવી. આ રીતે બનાવેલી દીપક તથા દિવેટને શ્રી હનુમાનજી સમક્ષ મૂકી પ્રગટાવવો. લાલ પુષ્પની માળા અથવા આકડાની માળા જે મળે તે હનુમાનજી મહારાજને પહેરાવવી. હનુમાનજીને માળામાં હોય તે જ પુષ્પ ચડાવવાં. બેસનના ૧૧ લાડુ બનાવી તેના ઉપર તુલસી પત્ર મૂકી તેના પ્રસાદ ધરાવવો. ગાયનાં છાણાં પ્રગટાવી તેના ઉપર ગૂગળનો ધૂપ સતત આપતા રહેવું. સુંદરકાંડનો પાઠ શરૂ કરવો. તે પહેલાં નીચેનો સંપૂટ મંત્ર ભણવો.